06/08/2019 | Administración LocalMunicipal
Curtis
Anuncio da aprobación definitiva do Proxecto de Compensación do sector SUD-3 de Curtis

Mediante o presente anuncio faise pública a Resolución da Alcaldía n.º 372 de 29/07/2019, que se transcribe a continuación: “RESOLUCIÓN ASUNTO: Decreto de aprobación definitiva do Proxecto de Compensación Polígono 1, Sector SUD-3 de curtis EXPEDIENTE: 2019/G003/000395 Expte. de orixe: 2019/X999/000212 Javier Francisco Caínzos Vázquez, alcalde do Concello de Curtis (A Coruña) I. ANTECEDENTES. O Pleno do Concello de Curtis, en sesión ordinaria celebrada o 26/06/2014 acordou a aprobación definitiva do documento do Plan Parcial do Sector do Urbanizable SUD-3 do PXOM de Curtis, publicándose no BOP n.º 130, do 10/07/2014, e no DOG n.º 139, do 23/07/2014. Decreto da Alcaldía n.º 261, do 19/07/2014 aprobando a escritura de constitución da Xunta de Compensación do Polígono 1 do Sector SUD-3, Curtis, outorgada en Betanzos ante o notario D. Gonzalo Freire Barral con data 27 de maio de 2016. Decreto da Alcaldía n.º 373, do 22/12/2014, aprobando definitivamente o Proxecto de Estatutos e de Bases de Actuación da Xunta de Compensación do polígono n.º 1 Sector do Urbanizable SUD-3 do PXOM de Curtis (documento con RE.3259) Previa elaboración do Proxecto de Compensación tramitouse a instancia da Xunta de Compensación o proxecto de expropiación para incorporar propiedades á Xunta de Compensación, dada a existencia de titulares de terreos afectados que non se tiñan incorporado a dito órgano. O proxecto de expropiación aprobouse definitivamente por Resolución da Alcaldía n.º 384 de 25/10/2016. As actas de ocupación levantáronse o día 2/12/2016. Con data de 22/04/2019 (RE n.º 677), D. George Michael Berreteaga Luguera, na condición de presidente da Xunta de Compensación do SUD-3, achega para a súa tramitación e aprobación o Proxecto de Compensación do Polígono 1 do sector de solo urbanizable SUD-3, logo da aprobación inicial por parte da Asemblea Xeral da Xunta de compensación o 15/04/2019. Con data do 21/05/2019 (RE n.º 900), D. George Michael Berreteaga Luguera, na condición de Presidente da Xunta de Compensación do SUD-3, achega de novo para a súa tramitación e aprobación o Proxecto de Compensación do Polígono 1 do sector de solo urbanizable SUD-3. Mediante Decreto da Alcaldía n.º 222/2019 de 22/05/2019, someteuse o citado proxecto ao trámite de información pública, polo que unha vez rematado este sen que se presentara alegación algunha. II. NORMATIVA APLICABLE. – Lei 2/2016, do 10 de febreiro, do solo de Galicia (LSG) – Regulamento da Lei 2/2016, do 10 de febreiro, do Solo de Galicia, aprobado por Decreto 143/2016, do 22 de setembro (RSLG). – Real Decreto 3288/1978, do 25 de agosto, polo que se aproba o Regulamento de Xestión Urbanística para o desenvolvemento e aplicación da Lei sobre Réxime do Solo e Ordenación Urbana. – Lei 7/1985, do 2 de abril, Reguladora das Bases do Réxime Local (LRBRL). III. FUNDAMENTOS DE DEREITO. Primeiro. –O art.93 da LSG referido á finalidade de execución do planeamento urbanístico, dispón que a execución do mesmo deberá garantir a distribución equitativa dos beneficios e cargas entre os afectados, así omo o cumprimento dos deberes de cesión e urbanización. A execución require a aprobación do planeamento que conteña a ordenación detallada, neste caso o Plan Parcial aludido nos antecendentes, que no seu art.7 sinala como sistema de actuación o de compensación. A aplicación deste sistema esixe a aprobación previa dos estatutos e bases de actuación, a constitución formal da Xunta de Compensación e a formulación do proxecto de compensación conforme ao establecido no art.125 LSG. Segundo. –O art.308 RLSG respecto do proxecto de compensación remite á sección 1.º, capítulo V, do título IV RLSG, isto é aos art.244 a 279, nos que se recollen as regras xerais para equidistribución, regulando distintos aspectos relativos ao obxecto, lexitimidade, titularidade, contido do proxecto, criterios, procedemento, efectos da aprobación e liquidación definitiva. O Proxecto de Compensación, presentado o 21/05/2019 (RE 201900000000900) inicialmente aprobado e exposto ao público, presenta o seguinte esquema: I.–Documento núm.1.–Memoria. II.–Documento núm.2.–Descrición das fincas de orixe. III.–Documento núm.3.–Criterios de valoración das edificacións, plantacións, obras e instalacións existentes. IV.–Documento núm.4.–Descrición das fincas de resultado. V.–Documento núm.5.–Custes da actuación. VI.–Documento núm.6.–Conta de liquidación provisional. VII.–Documentación gráfica.–Inclúe os seguintes planos: – Plano núm.1: Situación e emprazamento. – Plano núm.2: Fincas de orixe. – Plano núm.3: Fincas de resultado. – Plano núm.4: Superposición fincas de orixe e fincas de resultado. VIII.–Anexos. Anexo I.–Títulos de propiedade das fincas de orixe. Anexo II.–Certificación rexistral de dominio e cargas. Anexo III.–Certificación da asamblea xeral da xunta de compensación na que se aprobou inicialmente o proxecto de compensación e publicacións en bop e prensa. Anexo IV.–Xustificación do cumprimento dos requisitos establecidos para a configuración das parcelas sometidas á ordenanza de uso industrial &#8211; industria grande Terceiro. –Trámite de información pública. O art.270 RLSG dispón que o proxecto se someterá a este trámite polo prazo dun mes, mediante os anuncios e notificacións, nel concretados. No expediente que nos ocupa cumpriuse con dito trámite, sen que se presentara alegación algunha, conforme ao informe de rexistro que consta no expediente. Cuarto. –Transmisión ao Concello dos terreos de cesión obrigatoria. Esta transmisión en pleno dominio e libre de cargas terá lugar por ministerio da Lei coa aprobación definitiva do proxecto de compensación (art.126.3 LSG E 309.3 RLSG). Na parte dispositiva incluiranse os terreos de natureza patrimonial que se incorporan ao patrimonio municipal do solo, así como os terreos de dominio público cos destinos establecidos no Plan Parcial. Quinto. –Inscrición rexistral. Unha vez firma en vía administrativa o acordo de aprobación definitiva do instrumento de equidistribución, procederase a súa inscrición no Rexistro da Propiedade (art 107.3 LSG). Corresponderá á Xunta de Compensación, como promotora do proxecto de equidistribución actualizar no Catastro a titularidade e configuración das parcelas, tras a aprobación definitiva. Esta Alcaldía en virtude do disposto nos art.125 e 106 da Lei da Lei 2/2016, do 10 de febreiro, do Solo de Galicia, así como os art.271 e seguintes do Regulamento da Lei 2/2016, do 10 de febreiro, do Solo de Galicia, aprobado por Decreto 143/2016, do 22 de setembro, en uso das facultades atribuídas pola lei, RESOLVO: PRIMEIRO.–Aprobar definitivamente o Proxecto de Compensación do Polígono 1 do sector de solo urbanizable SUD-3 de Curtis, documentos presentado pola Xunta de Compensación o 21/05/2019 (RE 201900000000900). SEGUNDO.–Aceptar as parcelas de cesión obrigatoria de carácter patrimonial que se corresponden co 10 % do aproveitamento que lle corresponde ao Concello, que son as seguintes: TERCEIRO.–Aceptar as parcelas de cesión obrigatoria de carácter dotacional, que son as seguintes: CUARTO.–Incluír no Inventario de Bens municipal as parcelas cedidas nos puntos anteriores. QUINTO.–Publicar o presente acordo no Boletín Oficial da Provincia da Coruña e notificar o mesmo á Xunta de Compensación e aos demais interesados que consten no expediente. SEXTO.–Requirir á Xunta de Compensación para que proceda á inscrición do proxecto no Rexistro da Propiedade. SÉTIMO.–Contra esta Resolución que pon fin á vía administrativa, poderá interpoñerse alternativamente recurso potestativo de reposición ante o mesmo órgano administrativo que o dita, no prazo dun mes a contar dende o seguinte ao de recepción da notificación, conforme aos art.123 e 124 da Lei 39/2015, do 1 de outubro, de procedemento administrativo común das administracións públicas, ou ben interpoñer recurso contencioso-administrativo ante os xulgados do contencioso-administrativo da Coruña, no prazo de dous meses a contar dende o día seguinte ao da recepción da notificación, conforme ao disposto na Lei 29/1998, do 13 de xullo, da xurisdición contencioso-administrativa. Todo o anterior con independencia de que se interpoña outros recursos que se estimen máis convintes aos dereitos dos interesados.” Curtis, 31 de xullo de 2019. O alcalde Asdo.: Javier Fco. Caínzos Vázquez